Diari Oficial de la Generalitat Valenciana


Sumari del DOGV 5852, del 18-09-2008 (2008/10649)

RESOLUCIÓ de 2 de juliol de 2008, de la Direcció General d'Energia, per la qual s'atorga a Iberdrola Distribución Eléctrica, SAU, autorització administrativa per a la reforma de la subestació transformadora de 220/132/20 kV, denominada ST Font de Sant Lluís, ubicada al terme municipal de València, en la part corresponent a les instal·lacions elèctriques de distribució. (ATASCT/2007/4/46)
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5852

Data del DOGV
:   18-09-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/10928


Data del document
:   02-07-2008

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * València
    * subministrament d'energia elèctrica
    * empresa privada

RESOLUCIÓ de 2 de juliol de 2008, de la Direcció General d'Energia, per la qual s'atorga a Iberdrola Distribución Eléctrica, SAU, autorització administrativa per a la reforma de la subestació transformadora de 220/132/20 kV, denominada ST Font de Sant Lluís, ubicada al terme municipal de València, en la part corresponent a les instal·lacions elèctriques de distribució. (ATASCT/2007/4/46) [2008/10467]  
Vist l'escrit presentat per Iberdrola Distribución Eléctrica, SAU, domiciliada a l'efecte de notificacions a l'avinguda de Burgos, 8-B, 28550 Madrid, amb data 12 de gener de 2007, davant del Servici Territorial d'Energia de València, en el qual sol·licita que se li concedisca autorització administrativa per a la reforma de la subestació transformadora de 220/132/20 kV, denominada ST Font de Sant Lluís, ubicada al paratge denominat Font de Sant Lluís, al costat del camí de les escoles de Malilla, núm. 99, a 430 m del seu enllaç amb l'autopista de Cartagena a València, km 257,7, al terme municipal de València. (ATASCT/2007/4/46)  
Al mencionat escrit, s'adjunta l'avantprojecte tècnic de l'esmentada instal·lació, firmat pel tècnic competent i visat pel col·legi oficial corresponent amb data 31 d'octubre de 2006.  
Vist que el dia 29 de maig de 2007 es va publicar en el Diari Oficial de la Comunitat Valenciana l'anunci corresponent a la informació pública prevista en el Reial Decret 1955/2000, d'1 de desembre, sobre normes per a atorgament d'autorització administrativa en matèria d'instal·lacions elèctriques, i en l'article 4t de la Llei 2/89, de 3 de març, sobre Impacte Ambiental.  
D'acord amb la documentació que està en l'expedient, no s'han presentat al·legacions a la mencionada sol·licitud dins del termini establit reglamentàriament.  
Vist que d'acord amb el que preveu l'article 9 del Decret 88/2005, de 29 d'abril (DOGV, 05.05.2005), pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va traslladar a l'Ajuntament de València la separata corresponent a la instal·lació sol·licitada, ja que afecta béns, instal·lacions, obres o servicis, centres o zones dependents d'eixa administració. No consta en l'expedient contestació a l'efecte per part del referit Ajuntament.  
Vist l'informe tècnic favorable emés pel Servici Territorial d'Energia de València i la remissió de l'expedient.  
Vist que consta com a antecedent en l'expedient l'acta de posada en marxa de l'última reforma de la ST Font de Sant Lluís amb data 2 de juliol de 2002, del Servici Territorial d'Indústria i Energia, autoritzada prèviament per la Direcció General d'Indústria i Energia de la Conselleria d'Ocupació, Indústria i Comerç.  
Vist que amb data 30 de novembre de 2007 la directora general de Gestió del Medi Natural de la Conselleria de Territori i Habitatge va dictar la Declaració d'Impacte Ambiental, en la qual estima acceptable, només als efectes ambientals i sense perjuí de l'obtenció prèvia de les autoritzacions sectorials que s'hi apliquen, el projecte de subestació transformadora de 220/132/20 kV, ST Font de Sant Lluís, sempre que este es desenvolupe amb les previsions de l'avantprojecte, amb l'estudi d'impacte ambiental i amb les condicions que en la part resolutiva d'esta resolució s'exposaran. El projecte va associat al posterior desmantellament de l'actual instal·lació ST Font de Sant Lluís de tipus intempèrie.  
Atés que, d'acord amb la documentació que està en l'expedient, la reforma sol·licitada es realitzarà en els mateixos terrenys ocupats per les instal·lacions actuals de la ST Font de Sant Lluís, al costat del camí de les escoles de Malilla (des de l'autopista de Cartagena-València, en el pk 257,7, a 430 m) al terme municipal de València.  
Atés que, d'acord amb l'article 38 del Reial Decret 1955/2000, les instal·lacions l'autorització de les quals se sol·licita constituïxen instal·lacions de distribució elèctrica.  
Vist que Iberdrola Distribución Eléctrica, SAU, està inscrita definitivament en la secció 1ª del Registre Administratiu de Distribuïdors, Comercialitzadors i Consumidors Qualificats de la Direcció General de Política Energètica i Mines del Ministeri d'Indústria, Comerç i Turisme.  
Atés que d'acord amb l'avantprojecte presentat, la finalitat sol·licitada és garantir un nivell de potència suficient per a dotar les necessitats en el curt i llarg termini que són demandades en la zona que alimenta, es renova la capacitat i la configuració dels sistemes actuals i s'asseguren, d'esta manera, uns millors nivells de qualitat i seguretat en el subministrament elèctric, per mitjà d'una subestació compacta en superfície  
Atés que el títol VII de la Llei 54/1.997, de 27 de novembre, del Sector Elèctric, modificada per la Llei 17/2007, de 4 de juliol (BOE 05.07.2007), establix que les autoritzacions d'instal·lacions d'energia elèctrica seran atorgades per l'administració, sense perjuí de les concessions i les autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient, així com el que establix l'apartat segon de la disposició transitòria segona de l'esmentada llei.  
Atés que la sol·licitud ha complit els tràmits establits en la Llei 54/1.997, de 27 de novembre, del Sector Elèctric, i en el Reial Decret 1955/2000, d'1 de desembre, pel qual es regulen les activitats de transport, distribució comercialització i procediments d'autorització d'instal·lacions d'energia elèctrica, així com en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Atés la Direcció General d'Energia competent per a la Resolució del present expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Únic  
Atorgar a Iberdrola Distribución Eléctrica, SAU, autorització administrativa per a la reforma de la subestació transformadora de 220/132/20 kV denominada ST Font de Sant Lluís, ubicada al paratge denominat Font de Sant Lluís, al costat del camí de les escoles de Malilla, núm. 99, a 430 m del seu enllaç amb l'autopista de Cartagena a València, km 257,7, al terme municipal de València, en la part corresponent a les instal·lacions elèctriques de distribució, i les característiques principals de les quals són:  
- Sistema elèctric de 132 kV:  
Amb una configuració de doble barra, tipus interior amb aïllament en SF6, format per huit posicions, corresponents sis de línia, una de transformador i una d'enllaç de barres.  
-Sistema de 20 kV:  
Amb una configuració de doble barra, tipus interior amb aïllament en SF6, conformat per tres mòduls de cel·les amb un total de cinquanta-quatre posicions, de les quals quaranta seran eixides de línia, tres de transformador, dos de servicis auxiliars, dos d'enllaç de barres i mesurament, dos de partició, dos d'unió amb cable i tres de bateria de condensadors. Es completa amb la instal·lació en l'interior de tres conjunts de bateries de condensadors escalonades.  
- Un autotransformador de 225 MVA de potència i relació 220/132/11 kV, instal·lat en l'interior de l'edifici i tres transformadors de potència de 50 MVA cada un i relació 220/20 kV, amb les seues corresponents reactàncies trifàsiques limitadores de presa de terra.  
- Per al subministrament i els servicis propis de la subestació es muntaran dos transformadors de servicis auxiliars de relació 20/0,380-0,220 kV i 250 kVA de potència cada un.  
- Un edifici on s'ubicaran els transformadors de potència, les cel·les de 132 kV i 20 kV, els equips de control, protecció, comunicació i alimentació en BT.  
- Pressupost total conjunt: 70.948.483 euros.  
La present resolució està sotmesa a les condicions següents:  
a) En el termini de sis mesos a partir de la notificació de la present resolució, Iberdrola Distribución Eléctrica, SAU, presentarà en el Servici Territorial d'Energia de València el projecte tècnic d'execució de l'ampliació de la subestació transformadora per a la seua aprovació, si així procedira. Amb anterioritat a la finalització del dit termini podrà sol·licitar la seua ampliació per mitjà de sol·licitud motivada davant d'esta Direcció General d'Energia.  
b) La instal·lació que cal realitzar complirà els reglaments aplicables a este tipus d'instal·lacions, i, en particular, el que establix el Reial Decret 3275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació i les seues instruccions tècniques complementàries. En tot cas, Iberdrola Distribución Eléctrica, SAU, haurà d'observar els preceptes, les mesures i les condicions que s'establisquen en la legislació aplicable a l'activitat de distribució d'energia elèctrica.  
c) L'administració deixarà sense efecte la present resolució en qualsevol moment en què observe l'incompliment de les condicions imposades en esta.  
d) Condicions de la Declaració d'Impacte Ambiental de 30 de novembre de 2007.  
1. Es restauraran a les seues condicions inicials totes les àrees que s'hagen alterat per les obres i es procedirà a la correcta gestió dels residus generats. Esta condició està referida tant a les obres d'execució de la nova instal·lació, com a les posteriors obres de desmantellament de la instal·lació existent.  
2. Les operacions de buidatge i ompliment amb gas SF6 es realitzarà per mitjà d'equips que impedisquen l'emissió lliure del gas a l'atmosfera.  
3. Prèviament a la poda, tala o trasllat dels exemplars arboris existents en la parcel·la afectada, s'haurà de disposar de la preceptiva autorització expressa de l'Ajuntament de València.  
4. Es disposarà de l'informe definitiu establit en l'article 11 de la Llei 4/98, d'11 de juny, emés per la Direcció General del Patrimoni Cultural Valencià i s'adoptaran les mesures de protecció addicionals que, si és el cas, establisca este. En tot cas, l'aparició de jaciments arqueològics o paleontològics determinarà l'obligació de suspendre els treballs, delimitar el perímetre d'afecció i notificar-ho immediatament a la Conselleria de Cultura, Educació i Esport.  
5. Respecte a les emissions de camps electromagnètics derivades del funcionament de la ST caldrà ajustar-se a allò que s'ha disposat per la Direcció General de Salut Pública, òrgan competent en la vigilància sanitària de la contaminació electromagnètica, d'acord amb la Llei 4/2005, de 17 de juny. En tot cas, estes es mantindran per davall dels límits establits per la Recomanació del Consell de Ministres de Sanitat de la Unió Europea de 12 de juliol (1999/519/CE), fixats en 5 kV/m per al camp elèctric i 100 µT per al camp magnètic.  
6. A la posada en marxa de la subestació transformadora, es procedirà al mesurarament dels nivells sonors generats a fi de verificar el compliment de les condicions establides en la legislació vigent, i incorporar els resultats al Programa de Vigilància Ambiental.  
7. Les accions incloses en el Programa de Vigilància Ambiental hauran de documentar-se, a l'efecte d'acreditar l'adopció i execució de les mesures preventives i correctores propostes i la comprovació de la seua eficàcia.  
8. D'acord amb l'article 4 del Reial Decret Llei 1302/1986, de 28 de juny, modificat per la Llei 9/2006, de 28 d'abril, el promotor haurà de comunicar a l'òrgan ambiental (per escrit), amb la suficient antelació, la data de començament de l'execució del projecte.  
9. Qualsevol modificació o ampliació del projecte presentat, així com si es detectara algun impacte ambiental no previst en l'Estudi d'Impacte Ambiental, hauran de ser comunicats a l'òrgan ambiental competent que establirà, si procedix, l'aplicació de noves mesures correctores.  
Contra la present resolució, que no posa fi a la via administrativa, es podrà interposar recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
València, 2 de juliol de 2008.- El director general d'Energia: Antonio Cejalvo Lapeña.